stanford-oval/wikipedia huggingface dataset:
Miracle (Foo Fightersin kappale)

| ”Miracle” Foo Fighters |
| --- | --- | --- |

Singlen tiedot
 Albumilta: In Your Honor
 Julkaistu: syyskuussa, 2006
 Tuottaja(t): Nick Raskulinecz
 Tyylilaji: alternative rock
 Kesto: 03.29
 Levy-yhtiö: RCA Records
Foo Fightersin muut singlet
| ”Cold Day in the Sun” 2006 | ”Miracle” 2006 | ”"The Pretender"” 2006 |
Miracle on amerikkalaisen rockyhtye Foo Fightersin vuonna 2006 julkaistu single, joka julkaistiin yhtyeen albumin In Your Honorin akustisella CD:llä. Kappale on ainut yhtyeen albumin akustiselta puolelta julkaistu single.
Kappaleessa soittaa pianoa John Paul Jones, joka soitti aikoinaan bassoa brittiläisessä yhtyeessä Led Zeppelinissä. John Paul soittaa myös mandoliinia In Your Honor -albumin kappaleessa "Another Round".
Misha Ge

Misha Ge vuonna 2011
Misha Ge (s. 17. toukokuuta 1991 Moskova, Venäjän SFNT) on uzbekistanilainen taitoluistelija.
Moskovassa venäläis-kiinalais-korealaiseen perheeseen syntynyt Ge on edustanut Uzbekistania vuodesta 2010 lähtien. Hänen molemmat vanhempansa ovat luisteluvalmentajia, ja toimivat myös poikansa valmentajina.
Ge sijoittui 17:nneksi niin Sotšin olympialaisissa 2014 kuin neljä vuotta myöhemmin Pyeongchangin olympialaisissakin. MM-kisoissa hän on sijoittunut parhaimmillaan kuudenneksi vuonna 2015 ja hänen muut MM-sijoituksensa ovat 30:s vuonna 2011, 19:s vuonna 2012, 16:s vuonna 2013, 27:s vuonna 2014, 15:s vuonna 2016, 12:s vuonna 2017 sekä yhdeksäs vuonna 2018.
Käännös suomeksi
Mazda E360

| Mazda E360 |
| --- | --- |

Valmistustiedot
Valmistusmaa:   Japani
Valmistaja:  Mazda
Muut nimet:  Mazda Porter Mazda Porter Cab
Korimalli:  lava-auto
Edeltäjä:  Mazda B360
Iskutilavuus:  R4 358 cm³, V2 359 cm³
Teho:  R4 20 hv, V2 35 hv
Vetotapa:  takaveto
Mazda E360 on Mazdan valmistama pieni lava-automalli. Japanissa sitä myytiin nimellä Mazda Porter. Sitä valmistettiin vuodesta 1968 vuoteen 1977. 
Sen takajousitus on toteuttu lehtijousilla.
Moottori

Vanhemmissa E360:ssa on 358 cm³ R4-moottori, jota käytettiin myös mallin edeltäjässä Mazda B360:ssa. Myöhemmissä malleissa moottori vaihtui tehokkaamaan, vesijäähdytteiseen V2-moottoriin, joka oli yhden kuutiosenttimetrin suurempi iskutilavuudeltaan.
Mishal al-Ahmad al-Jabir al-Sabah

| Mishal al-Ahmad al-Jabir al-Sabah |
| --- | --- |
 2023
Kuwaitin emiiri
Valtakausi:  16. joulukuuta 2023 alkaen
Edeltäjä:  Nawaf al-Ahmad al-Jabir al-Sabah

Syntynyt:  27. syyskuuta 1940 (ikä 84) Kuwaitin kaupunki, Kuwait
Puoliso:  Nuria Sabah al-Salem al-Sabah  Munira Badah al-Mutairi
Lapset:  12
Suku:  Al Sabah
Isä:  Ahmad al-Jabir al-Sabah
Äiti:  Maryam Marit Al-Huwaila
Uskonto:  sunnalaisuus
Mishal al-Ahmad al-Jabir al-Sabah (arab. مشعل الأحمد الجابر الصباح‎, Miš‘al al-’Aḥmad al-Jābir aṣ-Ṣabāḥ; s. 27. syyskuuta 1940) on Kuwaitin emiiri jolukuusta 2023 alkaen.
Šeikki Mishalin edeltäjä oli hänen velipuolensa Nawaf al-Ahmad al-Jabir al-Sabah. Tämä nimitti hänet kruununprinssiksi vuonna 2020. Sitä ennen Mishal oli ollut kansalliskaartin varajohtaja.
Mishal on hoitanut käytännön hallintotehtäviä jo vuodesta 2021 Nawafin terveyshuolien takia. Kuwaitin lakien mukaan emiirin on nimitettävä seuraajansa vuoden kuluessa valtaannoususta. Tätä seurataan nyt tarkasti, sillä al-Sabahin hallitsijasuvun nuorempi sukupolvi odottaa vuoroaan.
Mikko Holm

Mikko Holm (2. helmikuuta 1890 Kuusjärvi – 17. maaliskuuta 1975) oli suomalainen painija ja yleisurheilija.
Mikko Holm osallistui Tukholman olympiakisojen kreikkalais-roomalaisen painin keskisarjaan, joissa otteli neljä kamppailua voittaen näistä kaksi.
Yleisurheilussa Holm voitti 10-ottelun Suomen mestaruuden vuonna 1908 ja oli paras myös kuulantyönnössä (molempien käsien yhteistulos 22,45, parempi käsi 11,24) sekä ns. heittosarjassa (kuula–kiekko–keihäs). Holm edusti Joensuun Katajaa.
Aiheesta muualla

Mikko Holm Olympedia. (englanniksi)
Misha Dichter

Misha Dichter (s. 27. syyskuuta 1945 Shanghai) on yhdysvaltalainen pianisti.
Dichter syntyi Puolasta toisen maailmansodan syttyessä paenneille vanhemmille ja muutti perheineen kaksivuotiaana Los Angelesiin. Hän aloitti pianotunneilla käymisen 5-vuotiaana. Hän opiskeli pianonsoittoa Aube Tzerkon ja sävellystä Leonard Steinin johdolla ennen siirtymistään 20-vuotiaana Juilliard Schooliin, jossa häntä opetti Rosina Lhévinne. Dichterin kansainvälisen uran käynnisti hänen kansainvälisessä Tšaikovski-kilpailussa vuonna 1966 saamansa hopeamitali. Elokuussa 1966 Dichter vieraili Erich Leinsdorfin johtaman Bostonin sinfoniaorkesterin solistina Pjotr Tšaikovskin ensimmäisen pianokonserton esityksessä Tanglewoodissa. Esitys näytettiin kansallisesti NBC:llä ja julkaistiin levytettynä RCA:lla. Kaksi vuotta myöhemmin Dichter esiintyi ensimmäisen kerran New Yorkin filharmonikkojen kanssa; kapellimestarina toimi Leonard Bernstein ja teos oli jälleen Tšaikovskin ensimmäinen pianokonsertto.
Kapellimestareita, joiden kanssa Dichter on uransa aikana tehnyt yhteistyötä, ovat Bernsteinin ja Leinsdorfin ohella olleet Pierre Boulez, Colin Davis, Lawrence Foster, Valeri Gergijev, Carlo Maria Giulini, Bernard Haitink, Mariss Jansons, Kirill Kondrašin, James Levine, Lorin Maazel, Neville Marriner, Kurt Masur, Riccardo Muti, Eugene Ormandy, Carlos Miguel Prieto, André Previn, Simon Rattle, Gerard Schwarz, Robert Shaw, Leonard Slatkin, Robert Spano, William Steinberg, Michael Tilson Thomas, Hans Vonk, Edo de Waart, David Zinman ja Pinchas Zukerman. Kamarimusiikissa yhteistyötä Dichterin kanssa ovat tehneet viulistit Itzhak Perlman, Mark Peskanov ja Nadja Salerno-Sonnenberg, sellistit Lynn Harrell ja Yo-Yo Ma sekä lukuisat jousikvartetit. Nelikätistä ja kahden pianon ohjelmistoa Dichter on tulkinnut pianistivaimonsa Cipa Dichterin kanssa. Pariskunnan ensimmäisenä yhteisenä levytyksenä ilmestyi kolmen levyn setti Wolfgang Amadeus Mozartin kaikista nelikätisistä pianoteoksista.
Dichter tunnetaan esimerkiksi Franz Lisztin teosten tulkitsijana. Hänelle myönnettiin "Grand Prix International du Disque Liszt" huomionosoituksena Philips Recordsin kautta julkaistusta Lisztin pianotranskriptioiden levytyksestä. Dichter piti vuonna 2007 kolmen kuukauden tauon esiintymisestä Dupuytrenin kontraktuuran takia, mutta jatkoi uraansa toivuttuaan. Hän on pitänyt mestarikursseja ja kirjoittanut artikkeleita merkittäviin julkaisuihin kuten The New York Timesiin. Dichter asuu New Yorkissa ja hänellä on vaimonsa kanssa kaksi poikaa.
Mazda CX-8

| Mazda CX-8 |
| --- | --- |

Valmistustiedot
Valmistusmaa:   Japani  Kiina  Malesia
Valmistaja:  Mazda
Valmistusvuodet:  2017–
Korimalli:  5-ovinen crossover
Luokka:  J-segmentti
Teknisesti samankaltaisia:  Mazda3 (BM/BN) Mazda CX-4 Mazda CX-5 (KF)
Iskutilavuus:  2,2–2,5 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen automaatti
Mazda CX-8 on Mazdan vuodesta 2017 lähtien valmistama crossover-tyyppinen automalli, joka on pidennetty versio Mazda CX-5:stä. Mallia myydään Japanissa, Australiassa, Uudessa-Seelannissa, Kiinassa ja Malesiassa.
Ainoa moottorivaihtoehto oli aluksi 2,2-litrainen dieselmoottori. Syksyllä 2018 valikoimaan lisättiin 2,5-litrainen bensiinimoottori, jonka saa sekä vapaasti hengittävänä että turboahdettuna versiona.
Aiheesta muualla

Kuvia tai muita tiedostoja aiheesta Mazda CX-8 Wikimedia Commonsissa
Mazda R360

| Mazda R360 |
| --- | --- |

Valmistustiedot
Valmistusmaa:   Japani
Valmistaja:  Mazda
Valmistusvuodet:  1960–1966
Korimalli:  2-ovinen sedan 2-ovinen avoauto
Seuraaja:  Mazda P360 Carol
Teho:  16 hv
Vetotapa:  takaveto
Mazda R360 on Mazdan ensimmäinen kaksiovinen- ja paikkainen automalli. Se tuli myyntiin vuonna 1960. Vuonna 1964 siitä tehtiin myös avolavamalli, Mazda B360. Samana vuonna myyntiin tuli myös avomalli. Moottori on asennettu takaosaan. Vaihteistona on joko nelivaihteinen manuaali tai kaksivaihteinen automaatti.
Aiheesta muualla

Kuvia tai muita tiedostoja aiheesta Mazda R360 Wikimedia Commonsissa
Mazda MX-30

| Mazda MX-30 |
| --- | --- |

Valmistustiedot
Valmistusmaa:   Japani
Valmistaja:  Mazda
Valmistusvuodet:  2020–
Korimalli:  5-ovinen crossover
Luokka:  J-segmentti
Teknisesti samankaltaisia:  Mazda3 (BP) Mazda CX-30
Tekniset tiedot
Moottori:  R4 wankelmoottori
Hybridivoimalinja:  kevythybridi lataushybridi
Iskutilavuus:  0,83–2,0 l
Käyttövoima:  bensiini sähkö
Vetotapa:  etuveto
Vaihteisto:  6-vaihteinen automaatti kiinteä välityssuhde
Mazda MX-30 on Mazdan vuodesta 2020 lähtien valmistama crossover-tyyppinen automalli. Se esiteltiin Tokion autonäyttelyssä lokakuussa 2019 täyssähköisenä versiona. Myöhemmin markkinoille tulivat myös kevythybridimalli ja ladattava hybridimalli.
Vuoden 2020 Euro NCAP -kolaritestistä MX-30 sai tulokseksi täydet viisi tähteä.
MX-30 pohjautuu samaan perusrakenteeseen kuin polttomoottorimalli CX-30, mutta siihen on tehty sähköautokäyttöön tarvittavia rakennemuutoksia. Auton erikoisuutena on lyhyet takaovet, jotka on saranoitu takareunastaan. Takaoven voi avata vasta, kun etuovi on avattu. Ratkaisu on samanlainen kuin Mazda RX-8 -urheiluautomallissa. Sähköisen voimalinjan muodostavat 35,5 kilowattitunnin akku ja 105 kilowatin tehoinen sähkömoottori. Suurin toimintamatka on 200 kilometriä.
Kevythybridimallissa on 2,0-litrainen nelisylinterinen bensiinimoottori. Kyseistä mallia myydään ainoastaan Japanissa, Australiassa ja Uudessa-Seelannissa. Tammikuussa 2023 esiteltiin MX-30:stä lataushybridiversio, jossa lisävirtaa akkuun tuottaa 0,83-litrainen wankelmoottori. Se ei ole yhteydessä voimansiirtoon, vaan tuottaa ainoastaan lisävirtaa akulle.
Aiheesta muualla

Kuvia tai muita tiedostoja aiheesta Mazda MX-30 Wikimedia Commonsissa
Mikko Huovilainen

Reino Tapani (Mikko) Huovilainen (19. tammikuuta 1943 – 18. toukokuuta 2004) oli suomalainen tekniikan tutkija. Hän oli Lappeenrannan teknillisen korkeakoulun voimalaitosopin professori vuodesta 1974. Hän tutki kaukolämpöverkkojen taloudellista optimointia, savukaasupäästöjen mittausmenetelmiä ja liekinvalvontamenetelmiä.
Kirjallisuutta

Matti Hahkala, Reino T. "Mikko" Huovilainen in memoriam, 2004 julkaisussa Ilmansuojelu : Ilmansuojeluyhdistys r.y.:n jäsenlehti 2004 : 2, s. 11
Mikan faijan BMW

| ”Mikan faijan BMW” Anssi Kela |
| --- | --- | --- |

Singlen tiedot
 Albumilta: Nummela
 Julkaistu: lokakuu 2000
 Tekijä(t): Anssi Kela
 Tuottaja(t): Anssi Kela Risto Eskolin
 Tyylilaji: folk, hip hop
 Kesto: 04.14
 Levy-yhtiö: BMG
Anssi Kelan muut singlet
|   | ”Mikan faijan BMW” 2000 | ”Kaksi sisarta” 2001 |
”Mikan faijan BMW” on suomalaisen laulaja-lauluntekijä Anssi Kelan kappale, joka julkaistiin singlenä lokakuussa 2000. Kappale on ensimmäinen singlejulkaisu Kelan ensimmäiseltä sooloalbumilta Nummela.
Kela kirjoitti ”Mikan faijan BMW:n” toukokuussa 1999 rap-artisti Everlastin ”What It’s Like” -kappaleen innoittamana. Ensimmäinen versio kappaleesta äänitettiin heinäkuussa 1999 Risto Eskolinin kotistudiossa, johon Kela soitti itse kaikki instrumentit. Sovitusta Kela kutsui ”folk-hopiksi”, jossa yhdistyivät folk- ja hip hop -musiikki. Kuultuaan kappaleen äänitetyn version BMG-levy-yhtiön Asko Kallonen tyrmäsi lopputuloksen; hänen mielestään ”tempoa oli liikaa ja laulusoundi oli paska”. Kappaleeseen äänitettiin uusi lauluraita ja jousia helmikuussa 2000, mutta lopulta Kallonen ja Kela päättivät lähettää alkuperäisen version radioasemille heinäkuussa. Radiomafia nosti ”Mikan faijan BMW:n” soittolistalleen syyskuussa 2000, ja lokakuussa kappale julkaistiin singlenä.
Kappaleeseen kuvattiin myös musiikkivideo marraskuussa 2000, ja sen ohjasi Finn Anderson. Video aiheutti helmikuussa 2001 pienen kohun, kun Jyrki-ohjelma asetti sen esityskieltoon ”itsemurhasta viestivän” sisällön vuoksi. Kela myöhemmin totesi: ”Totta kai videossa kuin myös itse biisissäkin käsitellään itsemurhaa, mutta se nyt on vain valitettavasti osa elämää ja tässä maassa vielä aika tavallistakin. Siitä ei sitten ilmeisesti saa puhua. Melkoista kekkoslovakiaa...”
”Mikan faijan BMW” nousi parhaimillaan radiosoittolistan ja Rumban 50 hittiä -listan sijalle 17.
Kappaleet

Mikan faijan BMW – 4.14
Listasijoitukset

| Lista | Paras sijoitus |
| --- | --- |
Radiosoittolista: 17 
50 hittiä: 17
Minea Lassas

Minea Lassas alle 17-vuotiaiden maajoukkueessa huhtikuussa 2015.
Minea Lassas (s. 21. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Helsingin Jalkapalloklubia kausina 2017–2018 ja  helsinkiläistä Pallokerho-35:tä kaudesta 2020 alkaen. Hän on ennen kauden 2021 alkua pelannut Liigassa kaikkiaan 34 ottelua. Vuonna 2017 hän voitti Suomen Cupin. Ykkösessä hän on pelannut PK Keski-Uusimaan joukkueessa kaudella 2017, Helsingin Palloseuran joukkueessa kaudella 2018 ja Pallokerho-35:ssä kausina 2018–2019.
Lassas on pelannut Suomen nuorisomaajoukkueissa.
Matti Ojala (laulaja)

Matti Ojala on oululainen muusikko ja laulaja.
Matti Ojala  
Kuva Studio P.S.V., Oulu/Reijo.Koirikivi
Muusikon ura

Matti Ojala on esiintynyt päivätyönsä ohessa vuodesta 1995 lähtien orkesterin laulaja-artistina, trubaduurina sekä duo-kokoonpanoissa ja myöhemmin muun muassa Rosos-orkesterissa, vuodesta 2013–2016 Eldorado-tanssiorkesteriassa ja vuodesta 2016 lähtien yhtenä Afrikan Tähti-tanssiorkesterin kolmesta solistista. Lisäksi siinä sivussa oman On-Man-Bandissa omalla ohjelmistolla. Ohjelmisto koostuu perinteisestä ja vanhemmasta tanssimusiikista, 1960–70-luvun coveriskelmistä sekä rock´n rollista. Ojala on julkaissut 13 CD-pitkäsoittolevyä sekä toistakymmentä singleä, joiden kappaleita sisältyy keikkaohjelmistoon. Keikkoja on ollut yhteensä reilusti yli tuhat.
Vuonna 2002 Matti Ojala voitti valtakunnallisen Tähtisade-iskelmälaulukilpailun.
Posiolaissyntyisen Matti Ojalan ensimmäiset esiintymiset olivat koulujuhlissa. Hän muutti myöhemmin vanhempiensa mukana Haukiputaalle ja perusti kavereidensa kanssa rockyhtyeen, jossa hän oli laulusolistina ja komppikitaristina. Pian tämän jälkeen yhtye hajosi ja osa jäsenistä perusti uuden orkesterin, jossa Matti Ojala lauloi, mutta komppikitara vaihtui soolokitaraan. Harjoituspaikkana oli Haukiputaan Osakunta.
Muutettuaan Ouluun vuonna 1995 Matti liittyi Rosos-yhtyeeseen ja teki päivätyönsä ohella tanssi- ja ravintolakeikkaa vuosina 1995-2001 lähinnä Pohjois-Suomessa. Myöhemmin Ojala perusti myös omalla nimellään keikkailevan yhtyeen, jonka kanssa hän julkaisi ensimmäisen omaa tuotantoaan sisältävän cd-levyn Lauluja Matilta vuonna 2003. Myöhemmin vuonna 2005 ilmestyi albumi Pienet sanat, jossa oli mukana myös coverkappaleita. Tämän jälkeen Ojala on julkaissut yksitoista pitkäsoittolevyä, joista kahdeksan Juntusen Vee-Musicin alla. Muut levyt, joko omalla nimellä, tai yrityksensä alla tuotettuna.
Yhteistyökumppanit

Pienet sanat -albumin jälkeen alkoi yhteistyö Veikko Juntusen ja Vee-Musicin kanssa. Syntyi pitkäsoittolevy "Matka yhteinen" vuonna 2006. Vuonna 2007 tämä albumi sai jatkoa "Iltaruskon kultaa" -albumin muodossa ja syksyllä 2008 ilmestyi cover-kappaleita sisältänyt CD-pitkäsoittolevy "Laulajan tie". Vuonna 2010 ilmestyi Opetuslapset-pitkäsoitto. Levyllä oli seitsemän Juntusen kappaletta ja loput olivat coverkappaleita. Nimikkokappaleessa oli sovittajana Toni Nygård.
Veikko Juntusen lisäksi Matti Ojalan levyillä sävellyksiä ja sanoituksia ovat tehneet  mm. Reijo Määttä, Reijo Päkkilä, Turkka Mali, Maritta Niskanen, Samuli Koivulahti, Seppo Leino, Matti Laasonen, Pauli Ylitalo, Liisa Anttila, Liisa ja Erkki Rantanen, Eila-Helena Oksanen, Hannu Riihimäki, Keijo Laitinen, Jouni Jäkälä, Sinikka Viiri, Raimo Viiri, Toni Viiri, nimim. Vee-Vee.
Erityistä

Matti Ojala on levyttänyt yli 130 ennen julkaisematonta kappaletta, joista noin seitsemässäkymmenessä kappaleessa näkyy Veikko Juntusen kynänjälki, joko säveltäjänä, tai sanoittajana. Tällä levytysmäärällä hän on Jamppa Tuomisen jälkeen eniten Juntusen kappaleita levyttänyt artisti. Uusin pitkäsoittolevy ´Kaunis hetki'  ilmestyi toukokuussa 2022.
Julkaisut

Abumit
Lauluja Matilta (2003)
Pienet sanat (2005)
Matka yhteinen (2006)
Iltaruskon kultaa (2007)
Laulajan tie (2008)
Opetuslapset (2010)
Lupa rakastaa (2012)
Joulun tunnelmaa (2013)
Aikaa elämälle (2014)
Sydänkultaa (2015)
Sinettisydän (2018)
Parasta on kotiinpaluu (2021)
Kaunis hetki (2022)
Julkaisut > Singlet

Olen kuullut on kaupunki tuolla (2007)
Kuusamon kotka (2009)
Opetuslapset (2010)
Nousuvesi (2010)
Kipupiste (2014)
Täällä elän (2016)
Tunturin tuuli (2017)
Vuodet vierii hiljalleen (2017)
Kukkiva omenapuu (2019)
On sydämessäin värit revontulten (2019)
Jos vielä oisit vapaa (2019)
Vain annettu rakkaus jää ja Kesän ja syksyn lapsi (tupla CD) 2020
Sun kanssa tien kuljen ja Metsätähti (tupla CD) 2020
Kesän lauluni sulle ja Saamenmaan Aino (tupla CD) 2020
Aiheesta muualla

www.mattiojala.com
Miracle (Von Hertzen Brothersin kappale)

| ”Miracle” Von Hertzen Brothers |
| --- | --- | --- |

Singlen tiedot
 Albumilta: Stars Aligned
 B-puoli: ”21st Century Schizoid Man”
 Julkaistu:  19. lokakuuta 2010  15. heinäkuuta 2011
 Tyylilaji: progressiivinen rock
 Kesto: 04.02
 Levy-yhtiö: Universal Music
Von Hertzen Brothersin muut singlet
| ”Faded Photographs” 2008 | ”Miracle” 2010 | ”Angel’s Eyes” 2011 |
”Miracle” on suomalaisen rock-yhtyeen Von Hertzen Brothersin singlejulkaisu albumilta Stars Aligned. Single julkaistiin Suomessa 19. lokakuuta 2010. Isossa-Britanniassa singlestä julkaistiin myös b-puolen sisältävä versio 15. heinäkuuta 2011. B-puolena oli coverversio King Crimsonin kappaleesta ”21st Century Schizoid Man”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Miracle | Von Hertzen Brothers | 4.02 |  |  |  |  |  |  |
| 2. | 21st Century Schizoid Man (bonuskappale, vain UK:n versiossa)  | Robert Fripp, Ian McDonald, Greg Lake, Michael Giles, Peter Sinfield | 5.55 |  |  |  |  |  |  |
Minecraft (televisiosarja)

| Minecraft |
| --- | --- |
Kehittäjä(t):  Mojang Studios Netflix
Verkko:  Netflix
Tuotanto
Tuotantoyhtiö(t):  WildBrain
Aiheesta muualla
IMDb
Minecraft on tuleva Minecraft-mediajatkumoon kuuluva 3D-animaatiotelevisiosarja. Sarjan kehittää Mojang Studios yhteistyössä Netflixin kanssa ja sen tuottaa WildBrain. Sarja julkistettiin osana Minecraftin 15-vuotisjuhlallisuuksia.
Mehmet Hetemaj

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. joulukuuta 1987 (ikä 36)
Syntymäpaikka: Skënderaj, Kosovo, Jugoslavia
Pelipaikka: puolustava keskikenttäpelaaja
Pituus: 186 cm
Lempinimi: Mehu
Junioriseurat
1996–2005: HJK
Seurat
| Vuodet | Seura | O | (M) |
| 2005–2007 | Klubi 04 | 34 | (2) |
| 2006–2007 | HJK | 17 | (1) |
| 2007 | → Viikingit (laina) | 9 | (0) |
| 2008–2010 | Panionios | 5 | (0) |
| 2009 | → Thrasivoulos (laina) | 9 | (0) |
| 2009–2010 | → AlbinoLeffe (laina) | 23 | (1) |
| 2010–2014 | AlbinoLeffe | 75 | (0) |
| 2012–2013 | → Reggina (laina) | 29 | (0) |
| 2014 | → Honka (laina) | 16 | (1) |
| 2014 | Monza | 17 | (0) |
| 2015–2022 | SJK | 156 | (14) |
| Yhteensä | Yhteensä | 390 | (19) |
Maajoukkue
| 2005 | Suomi U18 | 2 | (0) |
| 2006 | Suomi U19 | 3 | (0) |
| 2007–2009 | Suomi U21 | 19 | (2) |
| 2009–2017 | Suomi | 7 | (1) |
| 2014 | Kosovo | 1 | (0) |
 Seurajoukkueuran tilastot kattavat vain kansalliset sarjat, päivitetty 18. toukokuuta 2023.  Maajoukkueuran tilastot päivitetty 3. helmikuuta 2022.
Mehmet Hetemaj (s. 8. joulukuuta 1987 Skënderaj, Kosovo, Jugoslavia) on suomalainen uransa päättänyt jalkapalloilija. Hän oli pelipaikaltaan puolustava keskikenttäpelaaja.
Ura

Hetemaj, joka kuuluu Kosovon albaaniväestöön, muutti Suomeen vuonna 1992 neljän vuoden ikäisenä ja aloitti jalkapallon HJK:n Malmin juniorijoukkueessa vuonna 1996. Hän nousi reservijoukkue Klubi 04:n kautta aina edustusjoukkueeseen asti. Veikkausliigassa hän teki ensiesiintymisensä 21. huhtikuuta 2006 vierasottelussa KooTeePeetä vastaan. Kauden 2006 aikana hän pelasi yhdeksässä liigaottelussa.
Kaudella 2007 Hetemaj ehti pelata HJK:ssa kahdeksan liigaottelua ja tehdä niissä yhden maalin, kunnes hänet lainattiin elokuun lopussa liiganousija Viikinkien joukkueeseen.
Tammikuussa 2008 Hetemaj siirtyi Kreikan liigan Panioniosiin, jonka kanssa hän solmi 3,5-vuotisen sopimuksen. Hän oli vakuuttanut seuran edustajat oltuaan testattavana joulukuun lopussa, ollessaan viettämässä joulua isoveljensä, AEK:ta edustaneen Perparim Hetemaj’n luona. Kevätkauden 2009 hän pelasi lainalla Thrasivoulosissa. Kaudeksi 2009–2010 hänet lainattiin Italian Serie B:n AlbinoLeffeen.
Hetemaj kuului Suomen alle 21-vuotiaiden maajoukkueen kokoonpanoon ikäluokan EM-kilpailuissa kesällä 2009. Ensiesiintymisensä A-maajoukkueessa hän teki 4. helmikuuta 2009 ystävyysottelussa Japania vastaan. AlbinoLeffessä vakuuttavan kauden pelannut Hetemaj nousi jälleen miesten A-maajoukkueeseen 21.5.2010 otteluun Viroa vastaan.
Kesäkuussa 2010 Hetemaj allekirjoitti neljän vuoden mittaisen sopimuksen aiemmin lainasopimuksella edustamansa AlbinoLeffen kanssa. Hetemaj pelasi kauden 2012-2013 lainasopimuksella Serie B:n Reggina Calciossa. Tammikuussa 2014 Hetemaj lainattiin Veikkausliigan FC Honkaan elokuuhun saakka ulottuvalla sopimuksella. Lainasopimus päättyi kuitenkin alun perin sovittua aikaisemmin ja Hetemaj siirtyi italialaiseen Monzaan heinäkuussa 2014.
Perhe

Mehmetin veli Perparim Hetemaj on myös jalkapalloilija. Hänen siskonsa on vuonna 2009 Vuoden pakolaisnaiseksi valittu kokomuuspoliitikko Fatbardhe Hetemaj, joka on toiminut muun muassa Helsingin kaupunginvaltuutettuna.
Aiheesta muualla

Transfermarkt
SJK – Veikkausliiga
1 Öst |
2 Boxall |
3 Arciero |
4 Vainionpää |
5 Mäntylä |
6 Arthur |
7 Backaliden |
8 Akpan |
9 Ledesma |
11 Olijnyk |
14 Jervis |
15 Valencia |
16 Sundman |
17 Tikkanen |
18 Markkula |
19 Sid |
20 Lepistö |
22 Murilo |
24 Viitala |
25 Håkans |
26 Hannola |
30 Senghore |
45 Atakayi |
58 Hetemaj |
88 Ngueukam |
Valmentaja Honkavaara
Suomen joukkue – Jalkapallon alle 21-vuotiaiden EM-kilpailut 2009
1 Jaakkola |
2 Jalasto |
3 Raitala |
4 Portin |
5 Turunen |
6 Sparv |
7 Hämäläinen |
8 M. Hetemaj |
9 Sadik |
10 Otaru |
11 Parikka |
12 Masalin |
13 Kärkkäinen |
14 Aho  |
15 Äijälä |
16 P. Hetemaj |
17 Hakola |
18 Vasara |
19 Kokko |
20 Pukki |
21 Viljanen |
22 Toivio |
23 Lehtovaara |
Valmentaja: Kanerva
Miraclebox 9 Twin HD PVR

Miraclebox 9 Twin HD on digitaalisovitin, jossa on paikat kahdelle virittimelle. Laitteeseen on mahdollista asentaa CI+ hyväksytty ohjelmisto, jolloin myös salattujen HD-kanavien katselu onnistuu. Digiboksista löytyy kovalevyn nopeustesti, jolla pystyy testaamaan riittääkö kovalevyn nopeus kanavien tallennukseen.
Aiheesta muualla

Miraclebox
SatShop.fi
Miraclebox 9 Twin HD -päivitykset/toiveet/bugit[vanhentunut linkki]
Miraclebox apuohjelmat ja pluginit (Arkistoitu – Internet Archive)
Monark

Monark-polkupyörä
Monark on ruotsalainen polkupyörävalmistaja, joka kuuluu Cycleurope Sverige AB -yritysryhmään, joka puolestaan on osa Cycleurope AB -konsernia.
Monark perustettiin Varbergissa vuonna 1908. Yrityksen perusti Birger Svensson. Monarkista tuli yksi Pohjois-Euroopan suurimmista kaksipyöräisten liikennevälineiden valmistajista.
Monark valmisti 1950–1960-luvuilla myös perämoottoreita. Ne olivat yleensä pienehköjä, alle 20-hevosvoimaisia ja kohtalaisen suosittuja. Niitä on vielä joitakin kappaleita käytössä, joskin varaosien saannin tyrehtyminen siirtää niitä kiihtyvällä vauhdilla museointiin.
Vuonna 1960 Monark sulautui Nymanbolag-yhtiöön ja vuonna 1964 nimeksi vaihdettiin Monark Crescent AB. Nykyään yritys toimii lähinnä aasialaisten polkupyörien kokoajana ja valmistaa vielä nykyäänkin omia polkupyöriä. Yrityksessä toimii kokoamis-, rakentamis- ja myyntitehtävissä noin 100 henkilöä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Monark (cykelmärke)